**Ministru kabineta noteikumu projekta “Noteikumi par zemes un augsnes degradācijas kritērijiem, kā arī par kārtību, kādā konstatē un novērtē zemes un augsnes degradāciju, nosaka augsnes degradācijas novēršanas pasākumus un uzrauga to īstenošanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu mērķis ir nodrošināt vienotu zemes un augsnes degradēto teritoriju klasifikāciju un novērtēšanu, nodrošināt informācijas par degradētajām teritorijām un augsnēm aktualitāti un pieejamību. Noteikumu projekts nosaka zemes un augsnes degradācijas veidus klasifikāciju, kritērijus, pazīmes un kārtību, kādā veidā tiek konstatēta un novērtēta zemes un augsnes degradācija.  Noteikta kārtība, kādā uztur un aktualizē informāciju par degradētajām teritorijām.  Noteikumi stājas spēkā ar 2019.gada 1.aprīli. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemes pārvaldības likuma 13.panta 6.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zeme ir neatjaunojams resurss ar ierobežotu pieejamību un, tāpēc ļoti svarīgs jautājums ir zemes derīgo īpašību saglabāšana un ilgtspējīga izmantošana. Pieaugot globālajai ekonomikas izaugsmei, palielinās arī viena no dabas pamatresursa – zemes izmantošanas intensitāte. Savukārt augsne ir viens no svarīgākiem zemes komponentiem, kas nodrošina bioloģisko daudzveidību noteiktā teritorijā un sauszemes ekosistēmu funkcionēšanu.  Dažādu saimniecisko darbību un dabas apstākļu ietekmē ir novērojami zemes un augsnes degradācijas (īpašību pasliktināšanās) procesi, kā rezultātā veidojas degradētās teritorijas. Degradēta teritorija ir teritorija ar izpostītu vai bojātu zemes virskārtu vai pamesta apbūves, derīgo izrakteņu ieguves, saimnieciskās vai militārās darbības teritorija.  Par zemes un augsnes degradācijas jautājumiem pēdējos gados ir pieņemti vairāki augsta līmeņa lēmumi, kuru mērķis ir novērst zemes un augsnes degradāciju. Apvienoto Nāciju Organizācijas (turpmāk - ANO) Ģenerālajā asamblejā 2015.gada 25.septembrī tika pieņemta rezolūcija “Mūsu pasaules pārveidošana: 2030 programma ilgtspējīgai attīstībai” (turpmāk - rezolūcija). Šajā rezolūcijā tika izvirzīti 17 ilgtspējīgas attīstības mērķi, kas ietver sevī ekonomisko, sociālo un vides dimensiju. Viens no vides dimensijas mērķiem ir: “atjaunot degradētās zemes un censties panākt no zemes degradācijas neitrālu pasauli”. Nav pamata apgalvot, ka zemes degradācija nav aktuāls jautājums arī Latvijā. Lai varētu novērtēt šī mērķa īstenošanu ilgtspējīgas attīstības mērķu globālajā indikatorā iekļauts rādītājs – “Degradētās zemes īpatsvars valstī”. Līdz ar to arī Latvijai būs jāsniedz informācija par degradēto zemju platību īpatsvaru. Vismaz divas reizes piecpadsmit gados Latvijai paredzēts sniegt ziņojumu par rezolūcijas ieviešanu, kas Latvijā nosaukta - “Latvijas ziņojums ANO par Ilgtspējīgas attīstības mērķu ieviešanu” (turpmāk - ziņojums). Latvijas ziņojumu pirmo reizi prezentēs gadskārtējā Augsta līmeņa politikas forumā 2018.gada 17. jūlijā.  Eiropas Savienības stratēģijā “Eiropa 2020 – resursu ziņā efektīva Eiropa” uzsvērts, ka zeme jāpārvalda ar iespējami ilgtspējīgiem līdzekļiem un jānovērš šķēršļi, kas kavē zemes izmantošanas efektivitātes uzlabošanu. Stratēģija paredz, ka jāveic augsnes atveseļošanas pasākumi, lai līdz 2050. gadam samazinātu augsnes eroziju un palielinātu organisko vielu daudzumu tajā.  Zemes pārvaldības likumā (turpmāk – likums) ir iekļautas vairākas tiesību normas, lai ierobežotu zemes un augsnes degradācijas procesus un samazinātu šādas neizmantojamas platības. Piemēram, likuma 3.pants noteic, ka jaunas apbūves veidošana vispirms ir plānojama degradētajās teritorijās vai arī teritorijās, kurās apbūve kādreiz jau ir bijusi un pašlaik šī teritorija ir pamesta un netiek izmantota. Savukārt likuma 14. un 18.pants noteic degradēto teritoriju pārvaldību un degradācijas novēršanas pasākumus, kā arī zemes izmantotāju atbildību, ja to darbības vai bezdarbības rezultātā notikusi augsnes degradācija.  Atbilstoši likuma 13.panta pirmās daļas 6.punktā dotajam deleģējumam ir izstrādāts noteikumu “Noteikumi par zemes un augsnes degradācijas kritērijiem, kā arī par kārtību, kādā konstatē un novērtē zemes un augsnes degradāciju, nosaka augsnes degradācijas novēršanas pasākumus un uzrauga to īstenošanu” projekts (turpmāk – noteikumu projekts).  Noteikumu projekta mērķis ir nodrošināt vienotu zemes un augsnes degradēto teritoriju klasifikāciju un novērtēšanu, nodrošināt informācijas par degradētajām teritorijām un augsnēm aktualitāti un pieejamību. Vienotas zemes un augsnes degradēto teritoriju klasifikācijas un novērtēšanas mērķis ir veidot vienoto valsts nostāju un iespējamo virzību degradēto teritoriju sakopšanā vai revitalizācijā. Mērķis ir veicināt, to lai nākotnē veidotos harmonizēta informācija par degradētajām teritorijām, jo valstī nav vienotas degradēto teritoriju klasifikācijas, dēļ kā bieži veidojas situācijas, ka pašvaldību teritorijas plānojumos attēlotās degradētās teritorijas ir ar neprecīzām robežām, atsevišķos teritorijas plānojumos informācija par degradētām teritorijām ir minēta tikai teritorijas plānojuma teksta daļās un atsevišķos teritorijas plānojumos nav informācijas par degradētām teritorijām ne teksta, ne grafiskajā daļā. Degradēto teritoriju informācijas sistēmas (turpmāk – informācijas sistēma) mērķis ir panākt vienotu degradēto teritoriju attēlošanu vienkopus un nodrošināt informācijas aktualitāti un pieejamību.  Noteikumu projekts nosaka zemes un augsnes degradācijas veidus un to klasifikāciju, kā arī zemes un augsne degradācijas kritērijus un pazīmes (3. un 4.punkts).  Pašvaldības degradēto teritoriju veidus var papildināt ar jauniem degradēto zemju noteikšanas kritērijiem, ievērojot noteikumu projekta 5.punktā noteikto, nemainot degradēto teritoriju veidu klasifikāciju, ņemot vērā, ka pašvaldībās var būt atšķirīgas situācijas, kas izriet no vides, sociālajiem, ekonomiskajiem un citiem aspektiem.  Noteikumu projekta 6.punkts nosaka kārtību, kādā pašvaldība konstatē zemes degradāciju. Pašvaldība, ņemot vērā konkrētos apstākļus un efektivitātes apsvērumus var izvēlēties veidu, kādā veikt zemes degradācijas konstatēšanu: veicot apsekošanu dabā vai izmantojot datus no valsts informācijas sistēmām un pašvaldības rīcībā esošo informāciju.  Noteikumu projekta 7.punkts noteic, ka informācijas sistēmā būs pieejami dati par potenciāli degradētajām teritorijām no Latvijas Ģeotelpiskās informācijas aģentūras (turpmāk – LĢIA) (drupas, karjeri u.c.) un valsts sabiedrība ar ierobežotu atbildību "Latvijas vides, ģeoloģijas un meteoroloģijas centrs" (turpmāk – LVĢMC) (piesārņotas un potenciāli piesārņotas vietas, derīgo izrakteņu atradnes u.c.). Pašvaldība šos datus attiecīgi izvērtēs un pieņems lēmumu, kuras teritorijas vai objektus atzīt un kuras neatzīt par degradētām, papildus šie dati pašvaldībai dos iespēju vieglāk apzināt savā teritorijā esošās degradētās teritorijas.  Zemes degradāciju var konstatēt arī pēc zemes īpašnieka vai citas personas ierosinājuma. Kādai informācijai jābūt iesniegtai par degradēto teritoriju, nosaka noteikumu projekta 8.punkts. Ņemot vērā zemes īpašnieka iesniegto informāciju, pašvaldība secīgi rīkojas atbilstoši 6.punktā noteiktajam.  Saskaņā ar 9.punktu piesārņotās un potenciāli piesārņotās vietas nosaka atbilstoši Ministru kabineta 2001.gada 28.novembra noteikumiem Nr.483 “Piesārņoto un potenciāli piesārņoto vietu apzināšanas un reģistrācijas kārtība”.  Ja tiek veikta degradētās teritorijas apsekošana dabā noteikumu projekta 10.punkts nosaka, ka tiek sastādīts apsekošanas akts un ja tiek konstatēts, ka teritorija ir degradēta, to apstiprina ar pašvaldības lēmumu. Lēmumu var pieņemt pašvaldības dome vai domes pilnvarota institūcija atbilstoši likuma Par pašvaldībām 3.pantam. Pašvaldības lēmumā tiek iekļauta tāda informācija kā: zemes vienības adrese un kadastra apzīmējums, noteikšanas pamatojums, degradētās teritorijas veids, kritērijs un apraksts, kā arī nepieciešamie pasākumi degradētās teritorijas sakopšanai un revitalizācijai, un termiņi kuros nepieciešams veikt lēmumā noteiktās darbības.  Noteikumu projekta 12. un 13.punkts nosaka termiņu, kādos tiek nosūtīts pašvaldības lēmums iesniedzējam par degradētās teritorijas statusa noteikšanu un termiņu, kādā informācijas sistēmā degradētajai teritorijai ir jāveic statusa nomaiņa, ja degradētās teritorijas statuss tiek atcelts ar pašvaldības lēmumu pēc teritorijas sakopšanas vai revitalizācijas.  Ja īpašnieks neveic pasākumus degradētās teritorijas sakopšanai pašvaldības lēmumā noteiktajā termiņā, un ja degradācija sasniegusi tādu stadiju, ka rada draudus iedzīvotāju veselībai vai drošībai noteikumu projekta 14.punkts noteic, ka pašvaldība šādos gadījumos var rīkoties saskaņā ar likuma 18.pantā noteikto regulējumu - ja zemes īpašnieks vai valdītājs neveic zemes degradācijas novēršanas pasākumus pašvaldības noteiktajā termiņā, vietējai pašvaldībai ir tiesības nepieciešamos pasākumus veikt neatkarīgi no īpašuma piederības, iepriekš par pieņemto lēmumu informējot attiecīgo īpašnieku vai valdītāju. Ar zemes degradācijas novēršanas pasākumiem saistītos izdevumus sedz zemes īpašnieks vai valdītājs.  Noteikumu projekta 15.punktā noteikts, ka informāciju par augsnes degradāciju iegūst vienlaicīgi ar augšņu kartēšanu, vai veicot augšņu agroķīmisko izpēti un 16. punktā noteikts, ka šo informāciju uztur institūcija, kura ir atbildīga par augšņu un zemes kvalitātes novērtējuma informācijas sistēmas izveidošanu un uzturēšanu. Atbildīgā institūcija atbilstoši noteikumu projekta 17.punktam, izvērtējot augšņu degradācijas riskus un pakāpi, var noteikt teritorijas, kurām ir nepieciešams izstrādāt augsnes uzlabošanas plānu, bet augsnes uzlabošanas plānu izstrādā zemes īpašnieks vai valdītājs. Augsnes uzlabošanas plāna īstenošanu uzrauga atbildīgā institūcija, plānā jābūt ietvertiem nepieciešamajiem pasākumiem augsnes uzlabošanai un pasākumu īstenošanas termiņi.  Noteikumu projekta piektā nodaļa “Degradēto teritoriju informācijas sistēmas uzturēšanas un darbības kārtība” nosaka kārtību, kādā uztur un aktualizē informāciju par degradētajām teritorijām.  Vides aizsardzības un reģionālās attīstības ministrija ir informācijas sistēmas pārzinis un nodrošina informācijas sistēmas darbību.  Informācijas sistēmā pašvaldībai ir pieejami 7.punktā minētie LĢIA un LVĢMC iesniegtie, dati un noteikumu projekta 19. un 20.punkts nosaka, ka šos datus var izmantot degradēto teritoriju attēlošanai, platību noteikšanai un pieejamās informācijas ievadei, izmantojot tīmekļa pakalpes. 25.punktā noteikts, ka pašvaldība degradēto teritoriju attēlošanai informācijas sistēmā izmanto sistēmā pieejamos iesniegtos datus.  Noteikumu projekta 21.punktā noteikts, ka informācijas sistēmā attēlotās degradētās teritorijas, informācija par tām un pamatkartes (topogrāfiskās kartes un ortofotokartes) ir publiski pieejamas bez maksas.  Lai piekļūtu informācijas sistēmai nepieciešama autentifikācija, jo noteikumu projekta 22.punkts nosaka, ka piekļuve informācijas sistēmai tiek nodrošināta tikai identificētiem sistēmas lietotājiem un 23.punkts nosaka, ka tiesības sistēmu lietot piešķir vai atņem sistēmas pārzinis. Tādēļ 27. punktā noteikts, ka pašvaldība nozīmē atbildīgo personu par informācijas ievadīšanu, aktualizāciju un informācijas sistēmas uzturēšanu, kuram ir piekļuves tiesības informācijas sistēmai.  Saskaņā ar noteikumu projekta 26.punktu sistēmas turētājs ir Valsts reģionālās attīstības aģentūra, kas uztur šīs sistēmas informācijas un tehnisko resursu funkcionalitāti un nodrošina informācijas apriti un īsteno sistēmas drošības pārvaldību atbilstoši normatīvajiem regulējumam par valsts informācijas sistēmu.  Atbilstoši noteikumu projekta 28.punktam ministrija nodrošina informācijas sistēmas pieejamību lietotājiem ģeoportālā (www. geolatvija.lv).  Noslēguma jautājumi nosaka, ka tās teritorijas, kuras līdz šo noteikumu spēkā stāšanās brīdim noteiktas par degradētām, divu mēnešu laikā nosaka zemes degradācijas veidu atbilstoši noteikumu pielikumam un to attēlo informācijas sistēmā. Informācija par degradētajām augsnēm tiek uzkrāta un uzturēta pēc augšņu informācijas sistēmas izveidošanas. Ministrija izstrādā vadlīnijas degradēto teritoriju novērtēšanai un attēlošanai informācijas sistēmā. Noteikumi stājas spēkā ar 2019.gada 1.aprīli. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija un Valsts reģionālās attīstības aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tieši ietekmēs pašvaldības un zemes īpašniekus vai valdītājus.  Mērķgrupas aptuveno lielumu nav iespējams noteikt, jo tas, atkarīgs no atšķirīgām situācijām, kas izriet no pašvaldības, vides, ģeogrāfiskiem un citiem aspektiem. |
| 2. | Tiesiskā regulējuma ietekme uz tautsaimniecību un administratīvo slogu | Ar Noteikumu projektu pašvaldībai tiek noteikts pienākums nodrošināt aktuālu datus, par degradētajām teritorijām, to ievadi informācijas sistēmā, ievērojot vienotu zemes un augsnes degradēto teritoriju klasifikāciju un novērtēšanu.  Plānots, ka līdz ar tiesisko regulējumu tiks veicināta tautsaimniecības izaugsme, jo tiks apzinātas degradētās teritorijas un tiks veicināta to sakopšana vai revitalizācija kā nacionālā tā vietējā līmenī. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav precīzi aprēķināms. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3. Finansiālā ietekme | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Viena objekta apsekošanas un informācijas attēlošana un ievadīšana informācijas sistēmā aptuvenās izmaksas varētu svārstīties no 9-30 eiro, atkarībā no apsekojamās teritorijas kompleksuma un atrašanās vietas. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Ietekme uz valsts budžetu nav paredzama, jo nav nepieciešamas amata vietu skaita izmaiņas. | | | | | | |
| 8. Cita informācija | Ir paredzami, bet nav precīzi aprēķināmi izdevumi, kas radīs ietekmi uz pašvaldību, fizisku vai juridisku personu budžetu, jo ar zemes degradācijas novēršanas pasākumiem saistītos izdevumus sedz zemes īpašnieks vai valdītājs, kā arī šobrīd nav pieejama informācija par īpašumu skaitu, kuri būtu degradēti, ir paredzami izdevumi, kas saistīti ar degradēto teritoriju apsekošanu, taču nav iespējams veikt precīzu detalizētu izdevumu aprēķinu, jo noteikumu projekta regulējums attiecināms uz atšķirīgām situācijām, kas izriet no pašvaldības, vides, sociālajiem, ekonomiskajiem un citiem aspektiem un nav prognozējamas viena gada ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas valsts sekretāru sanāksmē publicēts Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv).  Sabiedrībai iespēja paust viedokli par noteikumu projektu, sazinoties ar ministriju. |
| 2. | Sabiedrības līdzdalība projekta izstrādē | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvjiem ir iespēja iepazīties ministrijas tīmekļvietnē [www.varam.gov.lv](http://www.varam.gov.lv) ar publicēto paziņojumu par noteikumu projektu. |
| 3. | Sabiedrības līdzdalības rezultāti | Sadaļa tiks precizēta atbilstoši sabiedrības līdzdalības rezultātiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos. Saistībā ar noteikumu projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Vides aizsardzības un reģionālās attīstības ministrijas

valsts sekretārs R.Muciņš

Turks, 67026901

[Martins.Turks@varam.gov.lv](mailto:Martins.Turks@varam.gov.lv)